สันติ ตันสุหัช

สันติ ตันสุหัช (เกิด 13 กุมภาพันธ์ พ.ศ. 2496) อดีตรองหัวหน้าพรรคเพื่อธรรมประกาศนายทะเบียนพรรคการเมือง เรื่อง ตอบรับการเปลี่ยนแปลงกรรมการบริหารพรรคเพื่อธรรม และอดีตสมาชิกสภาผู้แทนราษฎรจังหวัดเชียงใหม่ 3 สมัย ปัจจุบันสังกัดพรรคก้าวอิสระ

 ประวัติ 
สันติ เกิดเมื่อวันที่ 13 กุมภาพันธ์ พ.ศ. 2496 ที่ตำบลแม่สูน อำเภอฝาง จังหวัดเชียงใหม่ เป็นบุตรของนายสุทัศน์ กับนางเตือนใจ ตันสุหัชประวัติผู้สมัคร ส.ส. จบการศึกษาชั้นมัธยมศึกษาตอนปลายจากโรงเรียนฝางชนูปถัมภ์ อำเภอฝาง จังหวัดเชียงใหม่

 สกุลตันสุหัช 
ตันสุหัช เป็นนามสกุลที่ได้รับพระราชทานจากรัชกาลที่ 7 เมื่อปี พ.ศ. 2475 พระราชทานแก่ขุนอนุการราชกิจ (ตั่วเท้า) กรมการพิเศษจังหวัดเชียงใหม่ เป็นนามสกุลพระราชทานลำดับที่ 6468ประกาศพระราชทานนามสกุลราชกิจจานุเบกษา เล่ม 49 วันที่ 15 มกราคม 2475 หน้า 3500

 การทำงาน 
สันติ ตันสุหัช ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้ง พ.ศ. 2539 ในสังกัดพรรคความหวังใหม่นักการเมืองท้องถิ่นจังหวัดเชียงใหม่. กรุงเทพฯ : สถาบันพระปกเกล้า. 2551 จากนั้นในการเลือกตั้ง พ.ศ. 2544 จึงได้ย้ายมาสังกัดพรรคไทยรักไทย และได้รับเลือกตั้งในการเลือกตั้งอีก 2 สมัยต่อมา คือ การเลือกตั้ง พ.ศ. 2544 (ชนะนายมานะ แพรสกุล อดีต ส.ส. จากพรรคประชาธิปัตย์ กับนายประสิทธิ์ วุฒินันชัย จากพรรคราษฎร) และการเลือกตั้ง พ.ศ. 2548 ต่อมาในการเลือกตั้ง พ.ศ. 2550 ได้ย้ายมาสังกัดพรรคมัชฌิมาธิปไตยรายชื่อผู้สมัคร ส.ส. จังหวัดเชียงใหม่ เนื่องจากปัญหาพื้นที่เขตเลือกตั้งทับซ้อนกัน แต่กลับไม่ได้รับเลือกตั้ง โดยแพ้ให้กับนายประสิทธิ์ วุฒินันชัย จากพรรคพลังประชาชน ซึ่งเป็นคู่แข่งที่แพ้ให้กับนายสันติ หลายสมัยติดต่อกัน

ต่อมาภายหลังการยุบพรรคมัชฌิมาธิปไตย จึงย้ายมาสังกัดพรรคเพื่อไทย กระทั่งในการเลือกตั้ง พ.ศ. 2554 ได้ย้ายมาร่วมงานกับพรรคประชาสันติสมัครส.ส.เชียงใหม่วันแรก26คน7พรรคระบบงานเลือกตั้ง เนื่องจากพื้นที่เลือกตั้งทับซ้อน แต่ไม่ได้รับเลือกตั้ง โดยแพ้ให้กับคู่แข่งเดิม กระทั่งในเดือนมกราคม พ.ศ. 2555 จึงได้กลับเข้าเป็นสมาชิกพรรคเพื่อไทยอีกครั้ง

ต่อมาในปี พ.ศ. 2557 เขาได้รับแต่งตั้งเป็นรองหัวหน้าพรรคเพื่อธรรม ซึ่งถูกกล่าวถึงในสื่อมวลชนว่าเป็นพรรคสำรองของพรรคเพื่อไทยจับตา "เพื่อธรรม" อะไหล่"เพื่อไทย"? แต่ในเวลาต่อมาได้ลาออกจากตำแหน่งรองหัวหน้าพรรคและสมาชิกพรรคเพื่อธรรมจากนั้นจึงได้ย้ายมาสังกัดพรรคพลังประชารัฐ 'พลังประชารัฐ' ขึ้นเหนือ วางยุทธศาสตร์ชิงเก้าอี้ส.ส.38ที่นั่ง และเขาลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง

ในปี 2566 ย้ายสังกัดพรรครวมไทยสร้างชาติ และลงสมัคร ส.ส.เชียงใหม่ เขต 7 แต่ไม่ได้รับเลือกตั้ง ต่อมาในปี 2569 ลงสมัครรับเลือกตั้งอีกครั้งในนามพรรคก้าวอิสระ

 สมาชิกสภาผู้แทนราษฎร  
สันติ ตันสุหัช ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดเชียงใหม่ สังกัดพรรคความหวังใหม่
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงใหม่ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงใหม่ สังกัดพรรคไทยรักไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๓๑, ๔ ธันวาคม ๒๕๔๕

 อ้างอิง 

หมวดหมู่:บุคคลจากอำเภอฝาง
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคมัชฌิมาธิปไตย
หมวดหมู่:พรรคประชาสันติ
หมวดหมู่:พรรคเพื่อไทย
หมวดหมู่:พรรคเพื่อธรรม
หมวดหมู่:พรรคพลังประชารัฐ
หมวดหมู่:พรรครวมไทยสร้างชาติ
หมวดหมู่:บุคคลจากโรงเรียนฝางชนูปถัมภ์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:พรรคก้าวอิสระ